Preĝejo Transfiguriĝo (Neustadt)

Preĝejo Transfiguriĝo (germane: Pfarrkirche Verklärung Christi) troviĝas en  Neustadt apud Koburgo, Germanujo. Responedecas la arkiepiskopo de Bamberg. Konsekro de ĝi estis en al 1971-a jaro; meto sur la listo de la protektotaj domoj en 2024. 
 Historio 
Pro la forpelitaj germanlingvanoj el Meza kaj Eosta Eŭropo kreskis la nombro de la katolikoj je tri miloj. La el la 1930-aj jaroj datanta Otilio-kirko evidentiĝis tro malgranda. Sur la grundoj ĉe Am Moos (kiun la komunumo akiris el municipaj manoj en 1954) oni starigis infanĝardenon (ekfunkcio en 1957; pligrandiĝo en 1976) kaj ĝis 1970 kirkon laŭ planoj de la koburgano Josef Rauschen. Solena konsekriĝo de helpepiskopo Martin Wiesend eblis en julio 1971. La altaron oni ekipis per relikvoj de la martiroj Celso, Desiderio kaj Hermeso. Inter 1984-1986 finiĝis ankoraŭ la paroĥa centro kaj sakristiana loĝejo. Planita kampanilo neniam realiĝis. En la jaro 2024-a la bavariaj aŭtoritatoj jesis eniron de la tuta komplekso sur la liston de la enlandaj protektotaj konstruaĵoj.Bayerisches Landesamt für Denkmalpflege - gazetara komuniko, 13.1.2025

 Arkitekturo 
La fortimpresa konstruaĵo troviĝas en setla zono instalita post la Dua Mondmilito, je norduesta distanco de ĉ. 1 km disde la urbocentro. Tie estas centra kirko kun kvadrata horizontala projekciaĵo kun flanka longeco de ĉ. 22,5 metroj. Temas pri ŝtalkonsruo, kies senfenestraj vandoj klinkro fasadas. Meze la tuton transŝirmas konusforma kupolo piramida. La transiron inter la kupolaj randoj kaj la ebena tegmento formas krono el 12 plumbfenestraj triangul-gabloj. Ĉe la norda muro estas du dimplaj, dualaj poratloj. La tuto havas altecon de 16 metroj kaj staras sur dudek betonpilastroj.
Interne la kupolon kovras ligno, dume la vandoj kaj la horizaontalaj plafonkampoj helas. La koridorojn marmoro ornamas  kaj la spaco de sub la kverkligna benkaro kaj la altara insulo abundas je fosiliriĉa marmoro. 

 Meblaro 
La interna tuto modestas: sude estas la ĥorejo kaj benkaro iel ovalas. Kreis tion la skulptisto Helmut Langhammer, ĉefe el marmoro naturŝtona. La altara bildo estas ligna reliefbildo pri la transfiguriĝo. Maldekstre estas imago de la Dipatrino el kalkita pina ligno.
La orgenon kreis la firmao Freiburger Orgelbaŭ en 1999: ĝi troviĝas sur galerio kontraŭe al la altaro havante 13 registrojn, du klavarojn kaj pedalon. La alta orgenfasado estas triopa. 

 Literaturo 
 Robert Wachter: Kirchenbauten im Erzbistum Bamberg während der Amtszeit von Erzbischof Dr. Josef Schneider (1955–1976). Band 2. Michael Imhof Verlag, Petersberg 2017, ISBN 978-3-7319-0084-9, p. 703–706.
 Helmut Scheuerich: Geschichte der Stadt Neustadt bei Coburg im zwanzigsten Jahrhundert. Zweiter Band, Neustadt bei Coburg 1993, p. 521–524.

 Eksteraj ligiloj 

 monumenta listo: akto n-ro D-4-73-151-145

 Notoj 



Neustadt
Neustadt
Kategorio:Distrikto Coburg